In nomine sancte et individue Trinitatis amen. [E]go Ludovicus Dei gratia Francorum rex. Regie administrationis est eis providere et benignitatem exhibere qui in servitio Dei spiritualiter occupati sunt ut per eorum meritum in nostra temporali occupatione veniam consequamur. Itaque sciant universi presentes et futuri quod pro amore Dei transversa et consuetudines terre nostre que ad nos pertinent de omnibus quecumque sunt ad usum fratrum tam in victu quam in vestitu, sine mercatura, fratri Petro et domui de Valle lucenti in elemosinam donavimus. Pro immobili memoria et firmitate sigillo nostro corroboravimus subter inscripto karactere nostri nominis. Actum publice Senonis anno incarnati Verbi M° LX°III°, astantibus in palatio nostro quorum apposita nomina et signa : S comitis Theobaldi dapiferi nostri. S Guidonis buticularii. S Mathei camerarii. Constabulario nullo. Data per manum Hugonis cancellarii.